Birger Braadland
Store norske leksikon,Historie,Norsk og nordisk historie,Norges historie,Norges historie fra 1884 til 1940
Birger Braadland var en norsk politiker for Bondepartiet. Han var utenriksminister i Peder Kolstads, senere Jens Hundseids regjering fra 1931–1933. Braadland var fungerende statsminister da Kolstad ble syk og døde. Braadland var delegert til Folkeforbundet i perioden 1931–1934. Han var stortingsrepresentant for Bondepartiet i 1934–1936, og varamann i årene 1937–1945.
Braadland hadde en rekke tillitsverv, blant annet som medlem av representantskapet og styret for Det norske Skogselskap, formann i Østfold skogselskap i årene 1925–1950, ordfører i Norges Banks representantskap i 1936–1953, medlem av Nobelkomiteen i 1937–1948 og av Hvalrådet i 1936–1957.Han var far til Erik Braadland. Les mer i Store norske leksikon Birger Braadland i Norsk biografisk leksikon Norges historie fra 1905 til 1939